জেরি হ্যাজলিট

জার্ভিস রিগনল্ড হ্যাজলিট (; জন্ম: ৪ সেপ্টেম্বর, ১৮৮৮ -মৃত্যু: ৩০ অক্টোবর, ১৯১৫) নিউ সাউথ ওয়েলসের এনফিল্ড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। দলে তিনি মূলতঃ ডানহাতি মিডিয়াম-পেস ও অফ-স্পিন বোলারের ভূমিকায় অবতীর্ণ হয়েছিলেন তিনি। এছাড়াও, নিচেরসারির কার্যকরী ব্যাটসম্যান ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯০৭ থেকে ১৯১২ সময়কালে অস্ট্রেলিয়ার পক্ষে ৯ টেস্টে অংশগ্রহণ করেছেন ‘জেরি’ ডাকনামে পরিচিত জেরি হ্যাজলিট।

 প্রথম-শ্রেণীর ক্রিকেট 
১৯০৫-০৬ থেকে ১৯১০-১১ মৌসুম পর্যন্ত ভিক্টোরিয়ার পক্ষে প্রথম-শ্রেণীর ক্রিকেট খেলেন।CricketArchive Player Oracle, Retrieved 12 August, 2017 এরপর তিনি সিডনিতে চলে যান ও পরমাত্মার কিংস স্কুলে শিক্ষকতা পেশায় নিযুক্ত থাকেন।The Oxford Companion to Australian Cricket, Oxford, Melbourne, 1996, p. 237. এ সময় সেন্ট্রাল কাম্বারল্যান্ড ডিস্ট্রিক্ট ক্রিকেট ক্লাবে খেলেন। ১৯১১-১২ থেকে ১৯১২-১৩ মৌসুমে নিউ সাউথ ওয়েলসের পক্ষে খেলেন।"List of Players who have played for New South Wales". www.cricketarchive.com. Retrieved 12 August, 2017

 খেলোয়াড়ী জীবন 
১৯০৭-০৮ মৌসুমে সিডনিতে অনুষ্ঠিত টেস্টে ইংল্যান্ডের বিপক্ষে তার অভিষেক ঘটে। ঐ টেস্টে তিনি অপরাজিত ৩৪* রান তুলেন। এ সময় নবম উইকেট জুটিতে টিবি কটারকে সাথে নিয়ে ৫৬ রানের জুটি গড়েন। এরফলে তার দল দুই উইকেটে জয়লাভ করে।Australia v England, Sydney 1907-08 ১৯১২ সালে অস্ট্রেলিয়া দলের সদস্যরূপে ইংল্যান্ড সফরে যান তিনি। ওভালে অনুষ্ঠিত সর্বশেষ টেস্টে ইংল্যান্ডের বিপক্ষে দ্বিতীয় ইনিংসে ৭/২৫ পান।England v Australia, The Oval 1912

জেরি তার টেস্ট খেলোয়াড়ী জীবনে আকস্মিকভাবে খেলা শেষ করার জন্য পরিচিত ছিলেন। ১৯১২ সালে ইংল্যান্ডে অনুষ্ঠিত ত্রি-দেশীয় প্রতিযোগিতার শেষ খেলাসহ জীবনের শেষ খেলায় চমকপ্রদ ক্রীড়াশৈলী প্রদর্শন করেন। লন্ডনের ওভালে বৃষ্টিবিঘ্নিত খেলায় তার কাটারগুলো বিরাট প্রভাব ফেলে। শেষ ১৭ বলে ১ রান দিয়ে ৫ উইকেট তুলে নেন ও ২১.৪ ওভারে ৭/২৫ নিয়ে নিজস্ব সেরা বোলিং পরিসংখ্যান গড়েন। তাস্বত্ত্বেও ইংল্যান্ড ২৪৪ রানে জয় পেয়ে ত্রি-দেশীয় সিরিজের শিরোপা জয় করে। দক্ষিণ আফ্রিকা ও অস্ট্রেলিয়া এ সিরিজের অপর দল ছিল। প্রথম বিশ্বযুদ্ধ শেষ হবার পরই অস্ট্রেলিয়া খেলায় নামতে সক্ষম হয়। দূর্ভাগ্যজনকভাবে এ সময়েই হ্যাজলিটের দেহাবসান ঘটে।  দুর্বল হৃদয় নিয়ে তিনি জন্মেছিলেন।

৩০ অক্টোবর, ১৯১৫ তারিখে নিউ সাউথ ওয়েলসের পরমাত্মা এলাকায় মাত্র ২৭ বছর বয়সে হৃদযন্ত্রক্রিয়া বন্ধ হয়ে তিনি মারা যান।

 তথ্যসূত্র 

 আরও দেখুন 
 ডেভিড হুকস
 মুদাসসর নজর
অস্ট্রেলীয় টেস্ট ক্রিকেটারদের তালিকা

 বহিঃসংযোগ 

বিষয়শ্রেণী:১৮৮৮-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:নিউ সাউথ ওয়েলসের ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:মেলবোর্ন ক্রিকেট ক্লাবের ক্রিকেটার
বিষয়শ্রেণী:সিডনি থেকে আগত ক্রিকেটার